দেশের উন্নয়ন প্রসঙ্গে তিনি বলেন, আমি যখন উড়োজাহাজে উঠি। তখন নিচ থেকে শুধু বাংলাদেশের বড় বড় বিল্ডিং দেখা যায়। অথচ আমার কৈশরে গ্রামের মধ্যে একটা বড় বিল্ডিংও দেখা যেত না। এটা একটা পরিবর্তন। দ্বিতীয়ত কৈশরে যখন বিদেশ থেকে বাংলাদেশ আসতাম। তখন অন্ধকার একটি দেশের মধ্যে ঢুকতাম। তখন সাড়ে ৭ কোটি ৮ কোটি মানুষের দেশ, কিন্তু আলো-টালো কোথাও নেই। আর এখন রাতে যদি দেশে ঘুরেন, তাহলে প্রত্যেক জায়গায় কোনো না কোনো আলো আছে। অর্থাৎ প্রত্যেক জায়গায় আলো পৌঁছে গেছে। আর বিদ্যুৎ হচ্ছে একটি দেশের উন্নয়নের অন্যতম সূত্র।